钦定古今图书集成/明伦汇编/氏族典/第397卷 > 李祯
## 钦定古今图书集成/明伦汇编/氏族典/第397卷 > 李祯

按《明外史李祯传》：“祯字维卿，安化人。隆庆五年进士。
除高平知县，征授御史。万历初，傅应祯以直言下诏
狱，祯与同官乔岩、给事中徐贞拥入护视之，坐谪长
芦盐运司事。三迁顺天府丞，以右佥都御史巡抚湖
广，召为右佥都御史，再迁户部左侍郎，调兵部，进左
侍郎。祯质直方刚，规昼颇当。甘肃缺巡抚，祯以刘敏”
宽名上，给事杨应文言敏宽不当推举。帝诘祯，祯不
引罪，调南京，遂命致仕。起南京刑部尚书，引疾径归。
帝怒，夺祯职闲住。未几卒。